ચૂંટણી પંચના અધિકારીઓ ખુદ ગરબાના સ્થળે શહેરના મુખ્ય વિસ્તારોમાં આવીને નાગરિકોને ગરબાના સમયે રાત્રે ૮ થી ૧૧ આ પ્રકારની સેવા આપશે. ચૂંટણી વિભાગ સ્પેશિયલ હેલ્પ ડેસ્ક કાઉન્ટર શરૂ કરશે. જેમાં ચૂંટણીલક્ષી સાહિત્ય ઉપરાંત જે યુવાઓને ૧૮ વર્ષ પૂરાં થયાં હશે તેમને મતદાર યાદીમાં નામ નોંધવા માટે અપીલ કરાશે. કોઇપણ ઉમેદવાર તેનું નામ મતદાર યાદીમાં છે કે કેમ તેનો બૂથ નંબર સહિતની માહિતી હેલ્પ ડેસ્ક પર આસાનીથી મેળવી શકશે. નવા મતદાર તરીકે નોંધણી કરાવવા માટે ફોર્મ નં.૬ જેમાં ૩૧-૧ર-૯૭ પહેલાં જન્મેલા નાગરિકો નોંધ કરાવી શકે છે. ફોર્મ નં.૭ નામ કમી કરાવવા અને ફોર્મ નં.૮ અ નામ સુધારો કરાવવા માટે ભરવાનું રહે છે.